1969ની ફિલ્મમાં પેઈન્ટર દિલીપ રૉય (રાજેશ ખન્ના) પર પત્નીની હત્યાનો આરોપ છે, પણ કોર્ટને એની માનસિક હાલત ઠીક ન લાગતાં એને પાગલખાનામાં મોકલી આપે છે. તક મળતાં એ પાગલખાનામાંથી ભાગીને એક બંગલામાં આશરો લે છે. પિસ્તોલની અણીએ એ બંગલાની માલિકણ (નંદા)ને તાબામાં લે છે. માલિકણનો પતિ કામસર બહારગામ ગયો છે. પોલીસ ઈન્સ્પેક્ટરો (ઈફ્તિખાર, સુજીત કુમાર) પેઈન્ટર દિલીપ રૉયને શોધી રહ્યા હોય છે. એ જ્યારે પેલા ઘરમાં પહોંચે છે ત્યારે એમને ગૃહિણીના પતિની પણ લાશ મળે છે. હવે મામલો ડબલ મર્ડરનો થઈ જાય છે.